1933 m. Lygumų gaisras

1933 m. Lygumų gaisras – gaisras, 1933 m. balandžio 13 d. kilęs Lygumuose, Šiaulių apskrityje.Sudegė beveik pusė Lygumų miestelio. Lietuvos Žinios. 1933 04 14. p. 1, 9.

Teigiama, kad gaisro priežastis – skylėtas Jurgio Čiuberkio namo dūmtraukis. Praėjus nedaug laiko, kibirkščiuoti ėmė stogas iš šiaudų ir gretimi statiniai, gaisras apėmė keletą gatvių. Liepsnai greit plisti sąlygas sudarė stiprus pietryčių vėjas bei tai, kad šiaudais buvo dengti kone visi Lygumų namų stogai, ugnis sparčiai plito bažnyčios kryptimi. Kaip rašė to meto spauda, dėl nelaimės lygumiečius ištiko panika. Gaisrą malšino ugniagesiai, atvykę iš Pakruojo, Joniškio, Radviliškio ir Šiaulių, dėtos pastangos, kad gaisras neplistų, o ugnies jau apimti pastatai nebuvo gesinami; gaisro lokalizavimas užtruko – prireikė 4–5 val.

Nustatyta, jog gaisras sunaikino 45 žmonių būstus (maždaug 100 šeimų neteko namų) bei 42 kitos paskirties pastatus (32 tvartus, 4 darži­nes, 3 klojimus, 2 svirnus ir  verpyklą),Sudegė Lygumų miestelis. Naujienos, 1933-05-06, p. 5. sudegė apie pusė gyvenvietės. Daug žalos gaisras padarė mūrinei miestelio mokyklai. Žmonių žūčių išvengta. Kai kurie padegėliai lietuviai apsistojo gretimuose kaimuose, o žydai – miestelio si­na­go­goje. Iš Šiaulių ir Pakruojo nukentėjusiems nuo gaisro gabentas maistas, nes jo trūko. Paskaičiuota, kad gaisras padarė apytikriai 300 000 ar 400 000 litų turtinių nuostolių.

 Išnašos 

Kategorija:1933 metai
Kategorija:Gaisrai Lietuvoje
Kategorija:Lygumai